Public procurement notice: Contract Notice
Published: 2023-01-16
Buyer: Staten og Kommunernes Indkøbsservice A/S
Country: DK
Contract type: Supplies
Procedure: Open procedure
CPV classification: 30211500 | 30233100 | 30234000 | 30236110 | 30237280
Estimated value: 2664000000 DKK
Submission deadline: 2023-02-13
Award criteria: The most economic tender

Technical requirements: SKI udbyder rammeaftale 50.03 Servere og storage, der omfatter levering af hardware og software der bruges til at konfigurere og konstruere server- og/eller storage-systemerne, herunder integrerede systemer, service- og supportaftaler til systemer leveret under rammeaftalen, samt tilknyttede tekniske ydelser, der leveres som timebaserede ydelser i sammenhæng med systemerne. Derudover omfatter rammeaftalen, at systemerne kan leveres som "pay as you go", der er en fleksibel løsning, hvor kunden kan skalere server- og/eller storage-kapaciteten op og ned. Se nærmere i bilag B og bilag B.1. SKI forventer, at rammeaftalen tildeles flere leverandører, jf. punkt IV.1.3), og den efterfølgende tildeling af leveringskontrakter på baggrund af rammeaftalen sker ved direkte tildeling eller miniudbud, alt efter det konkrete indkøbsbehov, jf. nærmere i bilag D til rammeaftalen. Rammeaftalen rummer en forpligtelse for nogle af kunderne til at benytte rammeaftalen i bestemte situationer.
Se beskrivelsen i punkt II.1.4. Angående kunderne på aftalen uddybes, at disse bl.a. omfatter hele staten, 3 regioner og 73 kommuner. Se nærmere om kunderne i bilag A, og den tilhørende Kundeliste, samt om forpligtelsen til at bruge rammeaftalen i særbilag 1.
Rammeaftalen kan forlænges 2 gange med 12 måneder hver, så rammeaftalen har en samlet maksimal varighed på 48 måneder.
Tilbudsgiver skal indgive det fælles europæiske udbudsdokument (herefter ESPD) med angivelse af følgende oplysninger:
• Under ”Samlet årsomsætning” anføres tilbudsgivers samlede årsomsætning for det seneste disponible regnskabsår.
• Under ”Finansielle nøgletal” anføres tilbudsgivers soliditetsgrad, samlede egenkapital og samlede aktiver i det seneste disponible regnskabsår. Soliditetsgraden angives som forholdet mellem tilbudsgiverens samlede egenkapital og tilbudsgiverens samlede aktiver.
Oplysninger herom skal angives i ESPD-formularens Del IV, afsnit B, jf. om ESPD i udbudsbetingelsernes punkt 7.3 og 9.2.1.
Såfremt tilbudsgiver baserer sig på andre enheders formåen, skal dette anføres i ESPD'ets Del II, afsnit C: Oplysninger om udnyttelse af andre enheders kapacitet. Den eller de andre enheder skal hver udfylde og underskrive et særskilt ESPD med de krævede oplysninger.
Såfremt tilbudsgiver er del af et konsortium, skal dette anføres i ESPD'ets Del II, afsnit A: Oplysninger om den økonomiske aktør, i feltet ”Deltager den økonomiske aktør i udbudsproceduren sammen med andre?”, og hver af de deltagende økonomiske aktører skal udfylde og underskrive et særskilt ESPD med de krævede oplysninger.
Det er et minimumskrav, at tilbudsgiver i seneste disponible regnskabsår havde en samlet omsætning på mindst DKK 100 mio., ekskl. moms.
Det er et minimumskrav, at tilbudsgiver i seneste disponible regnskabsår havde en soliditetsgrad på mindst 10 %.
Ved det ”seneste disponible regnskabsår” forstås det seneste regnskab afsluttet i overensstemmelse med de regler og den praksis, der gælder for tilbudsgiverens regnskabsaflæggelse.
Ved en sammenslutning af økonomiske aktører (f.eks. et konsortium), eller hvis tilbudsgiver baserer sig på andre økonomiske aktørers økonomiske og finansielle kapacitet, beregnes den samlede omsætning som summen af de økonomiske aktørers omsætning.
Soliditetsgraden beregnes som tilbudsgivers samlede egenkapitals værdi i forhold til tilbudsgivers samlede aktiver, udregnet i procent. Dvs. at soliditetsgrad = (samlede egenkapitals værdi/samlede aktivers værdi) x 100.
Ved en sammenslutning af økonomiske aktører (f.eks. et konsortium), eller hvis tilbudsgiver baserer sig på andre økonomiske aktørers økonomiske og finansielle kapacitet, beregnes soliditetsgraden som alle de økonomiske aktørers samlede egenkapitals værdi i forhold til de økonomisk aktørers samlede aktiver, udregnet i procent. Hvis tilbudsgiver baserer sig på andre økonomiske aktørers økonomiske og finansielle formåen, beregnes tilbudsgivers soliditetsgrad således på samme måde som for en sammenslutning af økonomiske aktører.


Award value: 2664000000